《桐江夕下》
宋代·陈轩

浪催鸣舻去呕哑，古岸萧萧感岁华。雨脚苍茫惊断雁，烟痕蒙岁湿栖鸦。

芦花正落汀飞雪，枫叶初丹岸有霞。渐觉望中山色暝，数星镫火认渔家。

作者简介：宋建州建阳人，字元舆。仁宗嘉祐八年进士。神宗元丰六年知汀州，政尚清简。哲宗元祐中累迁中书舍人，上言请复旧制，逢诸道帅守、使者辞见之日，召对便殿，以周知利害，观阅人才。馆高丽使，苏轼劾其失体，出知庐州。徽宗立，为兵部侍郎兼侍读，每劝帝以治贵清净。加龙图阁直学士，知杭、福等州。卒年八十四。有《纶阁编》、《荣名集》、《临汀集》。